CELEX: 32012R0726
Language: da
Date: 2012-08-06 00:00:00
Title: Kommissionens gennemførelsesforordning (EU) nr. 726/2012 af 6. august 2012 om tarifering af varer i den kombinerede nomenklatur

10.8.2012   
            
            
               DA
            
            
               Den Europæiske Unions Tidende
            
            
               L 213/3
            
         KOMMISSIONENS GENNEMFØRELSESFORORDNING (EU) Nr. 726/2012
   af 6. august 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur i den i kolonne 2 i tabellen nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. august 2012.
      
         
            På Kommissionens vegne For formanden
         
         Antonio TAJANI
         
            Næstformand
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et elektronisk apparat (»fjernovervågningsenhed til elevatorer«) i et kabinet, der måler ca. 28 × 22 × 9 cm, til montering i elevatorskakter.
                  Apparatet, som modtager oplysninger fra forskellige eksterne sensorer, bruges til at overvåge elevatorers funktion og opdage fejl, f.eks. ved start og stop, lukning og åbning af døre, niveauregulering, i motoren, bremsen eller kabinelyset. Den modtagne information kontrolleres og behandles af apparatet og sendes via et modem til et vedligeholdelsescenter.
                  Efter indbygning af et modem kan apparatet levere tovejstalekommunikation mellem elevatorkabinen og vedligeholdelsescentret gennem en mikrofon og en højttaler, der er installeret i kabinen.
               
               
                  9031 90 85
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til kapitel 90 og teksten til KN-kode 9031, 9031 90 og 9031 90 85.
                  Da apparatet ikke indeholder et modem eller andre kommunikationsenheder, er tarifering som et apparat til kommunikation via kabelnet under position 8517 udelukket.
                  Da apparatet ikke afgiver lyd eller visuelle signaler, er tarifering som et elektrisk signalapparat, akustisk eller visuelt, under pos. 8531 udelukket.
                  Apparatet overvåger og kontrollerer elevatorens funktion og behandler de modtagne data. Sensorerne, som genererer de signaler, der skal behandles, er ikke indbygget i apparatet. Apparatet gengiver ikke disse signaler. Derfor betragtes apparatet som en del af et instrument til kontrollering. Tarifering som en ukomplet maskine under pos. 9031 er derfor udelukket.
                  Derfor tariferes apparatet under KN-kode 9031 90 85 som en del af instrumenter, apparater og maskiner til kontrollering, som ikke er tariferet andetsteds i kapitel 90.